Foto: Sputnik Kazaxstan ​O‘zbekiston Prezidenti Shavkat Mirziyoyev Qozog‘iston Respublikasi Bosh vazir birinchi o‘rinbosari, ikki tomonlama hamkorlik bo‘yicha Hukumatlararo qo‘shma komissiya hamraisi Asqar Maminni qabul qildi. Bu haqda Kun.uz axborot manbasi xabar beradi. Qozog‘iston Hukumati vakili Asqar Maminning so‘zlariga ko‘ra, uchrashuvda erishilgan kelishuvlar so‘nggida I Xalqaro “Qozog‘iston-O‘zbekiston” mintaqalararo forumini Ostonada tashkil etish bo‘yicha fikrlar almashinuvi bo‘lib o‘tgan. Eslatib o‘tamiz, 2017 yilning 5 aprelida O‘zbekiston Prezidenti Shavkat Mirziyoyev va RF Prezidenti V.V.Putin uchrashuvi yakunlariga ko‘ra, “O‘zbekiston-Rossiya” mintaqalararo forumni tashkil etish bo‘yicha kelishuvlarga erishilgandi. Taxminlarga ko‘ra, forum 2018 yil O‘zbekistonda bo‘lib o‘tadi.